stanford-oval/wikipedia huggingface dataset:
Igor Liba

| Mitalit> Maa:  Tšekkoslovakia.Miesten jääkiekko. Olympialaiset  | Mitalit> Maa:  Tšekkoslovakia.Miesten jääkiekko. Olympialaiset  | Mitalit> Maa:  Tšekkoslovakia.Miesten jääkiekko. Olympialaiset  | Maa:  Tšekkoslovakia> Miesten jääkiekko. |
| --- | --- | --- | --- |
|  Hopeaa | Sarajevo 1984 | jääkiekko |  |
|  Pronssia | Albertville 1992 | jääkiekko |  |
Igor Liba (s. 4. marraskuuta 1960 Prešov, Tšekkoslovakia) on slovakialainen entinen jääkiekkoilija. Pelipaikaltaan hän oli laitahyökkääjä.
Liba aloitti uransa Tšekkoslovakian pääsarjassa kaudella 1978–1979 ZPA Prešovissa. Seuraavalla kaudella hän siirtyi HC Košiceen, jossa pelasi vuoteen 1982 saakka voittaen samana vuonna liigan maalikuninkuuden. Seuraavat kaksi kautta Liba pelasi HC Dukla Jihlavassa ennen paluutaan HC Košiceen. Calgary Flames varasi hänet NHL:ään 1983 varaustilaisuuden viidennellä kierroksella numerolla 91. Calgary kauppasi Liban oikeudet Minnesota North Starsille 20. toukokuuta 1988. Saman vuoden syksyllä hän siirtyi Pohjois-Amerikkaan. Minnesota kuitenkin käski hänet farmijoukkueeseensa, mihin Liba ei suostunut. Hänet siirrettiin New York Rangersiin 11. lokakuuta. Saman kauden aikana hänet kaupattiin Los Angeles Kingsiin, missä Liba pääsi pelaamaan Wayne Gretzkyn kanssa. Kauden jälkeen hän palasi Tšekkoslovakiaan. Hän pelasi Euroopassa kevääseen 2003 asti Tšekkoslovakiassa, Sveitsissä, Italiassa, Suomessa TuTo Hockeyssä, Itävallassa ja Slovakiassa.
Maajoukkueurallaan Liba edusti Tšekkoslovakiaa olympialaisissa 1984 (hopeaa), 1988 ja 1992 (pronssia). MM-kilpailuissa hän pelasi 1982 (hopeaa), 1983 (hopeaa), 1985 (kultaa), 1986, 1987 (pronssia) ja 1992 (pronssia). Kanada Cupissa hän kilpaili 1984 ja 1987. Hänet nimitettiin Slovakian Hockey Hall of Fameen vuonna 2004.
Saavutuksia

Valinta IIHF Hall of Famen kunniagalleriaan (2024)
Aiheesta muualla

Liba hockeydraftcentral.comissa
Ilmastonmuutos Etelä-Afrikassa

Etelä-Afrikan ilmasto Köppenin luokituksen mukaan 1980–2016.
Etelä-Afrikan ilmasto Köppenin luokituksen mukaan 2071–2100.
Ilmastonmuutos vaikuttaa Etelä-Afrikassa nostamalla vuoden keskilämpötilaa, harventamalla mutta toisaalta voimistamalla sateita ja lisäämällä kuivuutta.
Maan keskilämpötila on noussut 1960-luvun ja vuoden 2018 välillä 1,5 °C, ja joka vuodenajan alin ja korkein päivän keskilämpötila on noussut. Lämpötila on noussut etenkin maan kuivissa keskiosissa. Lämpötilan odotetaan nousevan 2,0 °C vuoteen 2050 mennessäselvennä ja 4,2 °C vuoteen 2090 mennessä siten, että etenkin maan länsi- ja keskiosat sekä kesäkuukaudet marraskuusta maaliskuuhun olisivat aiempaa kuumempia. Lämpötilan nousu lisäisi myös kuumien päivien määrää.
1960–2000-lukujen tilastot viittaavat siihen, että koko maassa sadepäivät ovat vähentyneet mutta toisaalta yksittäiset sateet voimistuneet.
Erään arvion mukaan maa on ilman ilmastonmuutostakin vaarassa menettää pintavesivarantonsa nopeasti.
Vaikutukset

Etelä-Afrikka on hyvin riippuvainen luonnonvaroista ja maataloudesta, ja sen maatalous on riippuvainen sateista. Toisaalta etenkin maaseudulla on paljon köyhyyttä ja kyky sopeutua ilmastonmuutoksen aiheuttamiin muutoksiin on huono. Lämpötilojen nousu lisää helleaaltoja ja nopeuttaa veden haihtumista, mikä vaikuttaa maatalouteen. Ilmastonmuutos vaikuttaisi myös turismiin, karjanhoitoon ja terveydenhuoltoon.
Ilmastonmuutoksen odotetaan lisäävän maassa äärimmäisiä luonnonilmiöitä, kuten kuivuutta ja tulvia. Ne puolestaan aiheuttaisivat maaperän eroosiota, metsien häviämistä, kuivuuskausia ja aavikoitumista, maan huononemista ja myös maan ainutlaatuisten eläinlajien biologisen monimuotoisuuden vähenemistä. Tulvat uhkaisivat myös liata vettä ja aiheuttaa vahinkoja maan infrastruktuurille.
Hyundai Veloster

Hyundai Veloster on Hyundain vuodesta 2011 lähtien valmistama coupé-korinen automalli, joka korvasi vuonna 2008 mallistosta poistuneen Hyundai Coupén. Mallissa on erikoinen 2+1-oviratkaisu; etumatkustajan puolella on takaovi, kun taas kuljettajan puolelta se puuttuu.
Hyundai Veloster FS (2011–2017)

| Hyundai Veloster FS |
| --- | --- |

Valmistustiedot
Valmistusmaa:   Etelä-Korea  Thaimaa
Valmistaja:  Hyundai
Valmistusvuodet:  2011–2017
Korimalli:  2+1-ovinen coupé
Luokka:  S-segmentti
Edeltäjä:  Hyundai Coupé (GK)
Seuraaja:  Hyundai Veloster (JS)
Teknisesti samankaltaisia:  Hyundai Accent (RB) Hyundai HB20 (HB) Hyundai HB20 (BR2) Hyundai i20 (PB) Hyundai ix25 (GS) Hyundai ix20 Hyundai Reina Kia KX3 (KC) Kia Pegas Kia Rio (UB) Kia Soul (AM) Kia Venga
Tekniset tiedot
Pohjalevy:  Hyundai–Kia PB
Moottori:  R4
Iskutilavuus:  1,6 l
Polttoaine:  bensiini
Vetotapa:  etuveto
Vaihteisto:  6-vaihteinen manuaali 6-vaihteinen automaatti 6-vaihteinen kaksoiskytkin 7-vaihteinen kaksoiskytkin
Ensimmäisen sukupolven Veloster esiteltiin Detroitin autonäyttelyssä tammikuussa 2011. Se perustuu samalle pohjalevylle kuin esimerkiksi Hyundai i20 ja Kia Rio.
Vuoden 2011 Euro NCAP -kolaritestistä Veloster sai tulokseksi täydet viisi tähteä.
Velosterissa on suorasuihkutteinen 1,6-litrainen bensiinimoottori, joka oli aluksi saatavana ainoastaan vapaasti hengittävänä 140-hevosvoimaisena versiona. Syksyllä 2012 tuli saataville myös turboahdettu versio teholtaan 186 hevosvoimaa. Pohjois-Amerikan markkinoilla myydyissä malleissa turbomoottorin teho oli nostettu 204 hevosvoimaan.
Hyundai Veloster JS (2017–)

| Hyundai Veloster JS |
| --- | --- |

Valmistustiedot
Valmistusmaa:   Etelä-Korea
Valmistaja:  Hyundai
Valmistusvuodet:  2017–
Korimalli:  2+1-ovinen coupé
Luokka:  S-segmentti
Edeltäjä:  Hyundai Veloster (FS)
Tekniset tiedot
Moottori:  R4
Iskutilavuus:  1,4–2,0 l
Polttoaine:  bensiini
Vetotapa:  etuveto
Vaihteisto:  6-vaihteinen manuaali 6-vaihteinen automaatti 7-vaihteinen kaksoiskytkin
Toisen sukupolven Veloster esiteltiin Detroitin autonäyttelyssä tammikuussa 2018 urheilullisimpana N-versiona.
Moottorivaihtoehtoina ovat vapaasti hengittävä 2,0-litrainen (149 hv) sekä turboahdetut 1,4- (140 hv), 1,6- (204 hv) ja 2,0-litraiset (250/275 hv) bensiinimoottorit. 2,0-litrainen turbomoottori on saatavana ainoastaan Veloster N -malliin, jonka Performance-versiossa teho on nostettu 275 hevosvoimaan.
Aiheesta muualla

Kuvia tai muita tiedostoja aiheesta Hyundai Veloster Wikimedia Commonsissa
Hyundai Veloster Turbo
Hyundai Veloster N
Inari Fernández

Inari Fernández on suomalainen ammattitubettaja ja viestintäyrittäjä. Hän on tullut tunnetuksi YouTubessa pitämästään Äidin Puheenvuoro -kanavasta sekä Fernándezin perheen ja Sodankylän kunnan tekemästä Vaihtovuosi Sodankylässä -haasteesta, jossa Fernándezit muuttavat vuodeksi Lappiin asumaan. Vuoden mittainen vaikuttajamarkkinointisopimus Sodankylän kunnan kanssa oli ensimmäinen laatuaan kuntamarkkinoinnissa. Vuoden mittaisen asumisen jälkeen Fernándezit päättivät jäädä asumaan Sodankylään.
Inari Fernández on tuottanut kaksi tuotantokautta Lapin puheenvuoro -podcastia, jotka ovat ilmestyneet Storytel-palvelussa. Keväällä 2023 Fernández julkaisi Käppyrämännyn juurella -nimisen kirjan. Kirja ilmestyi maaliskuussa 2023 äänikirjana, ja myöhemmin myös painettuna kirjana.
Aiheesta muualla

Äidin Puheenvuoro -kanava YouTubessa
Tubettaja Inari Fernandez kuvaa perheensä elämää Sodankylässä miljoonille katsojille, Yle Uutisluokka Triplet Yle Areenassa, 29.4.2020
Helsinkiläinen Inari muutti Lappiin – ”Ahdistava tunne katosi rinnasta”, Iltalehti, 9.7.2021
Igor Majcen

| Mitalit> Maa:   Slovenia.Miesten uinti.EM-kilpailut (pitkä rata)  | Mitalit> Maa:   Slovenia.Miesten uinti.EM-kilpailut (pitkä rata)  | Mitalit> Maa:   Slovenia.Miesten uinti.EM-kilpailut (pitkä rata)  | Maa:   Slovenia> Miesten uinti. |
| --- | --- | --- | --- |
|  Pronssia | Sheffield 1993 | 1 500 m vapaauinti |  |
Igor Majcen (s. 24. elokuuta 1969 Ljubljana) on slovenialainen uimari, joka aktiiviurallaan edusti myös Jugoslaviaa. Seuratason kilpailuissa hän edusti PK Ljubljanaa. Hän on pituudeltaan 190 cm.
Majcen sijoittui 1988 Soulin olympialaisissa 1 500 metrin vapaauinnissa 18:nneksi ja 400 metrin vapaauinnissa 28:nneksi. Vuonna 1991 hän oli 1 500 metrin vapaauinnissa kuudes Perthin MM-kilpailuissa ja neljäs Ateenan EM-kilpailuissa. Barcelonan olympialaisissa 1992 hän sijoittui 1 500 metrin vapaauinnissa kuudenneksi ajalla 15.19,12.
Majcen saavutti Sheffieldin pitkän radan EM-kilpailuissa 1993 pronssia 1 500 metrin vapaauinnissa ajalla 15.15,05. Saman vuoden lyhyen radan MM-kilpailuissa Palma de Mallorcalla hän oli 1 500 metrillä viides.  Rooman MM-kilpailuissa 1994 hän sijoittui 1 500 metrin vapaauinnissa 17:nneksi ja 400 metrin vapaauinnissa 19:nneksi, 1996 Atlantan olympialaisissa 1 500 metrillä 28:nneksi.
Majcen sijoittui Perthin MM-kilpailujen 1998 avovesiuinnin 5 kilometrillä seitsemänneksi. Sekajoukkuekilpailussa hän oli 25 kilometrillä viides ja 5 kilometrillä kuudes. Avovesiuinnin MM-kilpailuissa Sharm el-Sheikhissa 2002 hän oli 25 kilometrillä neljäs ja 10 kilometrillä kymmenes. Barcelonan MM-kilpailuissa 2003 hän sijoittui 25 kilometrillä niin ikään neljänneksi, Montrealin MM-kilpailuissa 2015 samalla matkalla 14:nneksi.
Henkilökohtaiset ennätykset > 50 metrin rata

| Matka | Aika | Paikka | Päivä |
| --- | --- | --- | --- |
| 400 metrin vapaauinti | 3.57,67 | Rooma | 9. syyskuuta 1994 |
| 800 metrin vapaauinti | 8.08,35 | Sheffield | 3. elokuuta 1993 |
| 1 500 metrin vapaauinti | 15.15,05 | Sheffield | 3. elokuuta 1993 |
Henkilökohtaiset ennätykset > 25 metrin rata

| Matka | Aika | Paikka | Päivä |
| --- | --- | --- | --- |
| 400 metrin vapaauinti | 3.51,34 | Palma de Mallorca | 2. joulukuuta 1993 |
| 800 metrin vapaauinti | 7.54,55 | Palma de Mallorca | 2. joulukuuta 1993 |
| 1 500 metrin vapaauinti | 14.56,70 | Palma de Mallorca | 2. joulukuuta 1993 |
Ilmastonmuutos Espanjassa

Espanjan ilmasto Köppenin luokituksen mukaan 2071–2100.
Ilmastonmuutos lisää Espanjassa kuivuutta, myrskyjä ja nostaa vuoden keskilämpötilaa niin maalla kuin ympäröivillä merialueillakin. Maata on kuvattu ilmastonmuutoksen vaaravyöhykkeeksi siksi, koska ilmastonmuutos on vaikuttanut alueella jo paljon.
Vuonna 2020 Espanjan vuoden keskilämpötila oli 1,7 °C korkeampi kuin vuosina 1850–1900. Mikäli lämpötila kohoaa samaa tahtia jatkossakin, se tulee kohoamaan vuoteen 2100 mennessä vielä 5 °C. Jo 2 °C lämpeneminen tekisi suuressa osassa Espanjaa ilmastosta samanlaisen kuin Pohjois-Afrikassa. Vuodet 2017 ja 2020 olivat 1960-luvun jälkeen Espanjan kuumimmat, vaikka tavallisesti La Niña -merivirta viilentää maan ilmastoa. Myös kesän helleaallot ovat lisääntyneet ja pidentyneet. Onkin odotettavissa, että Espanjassa kesät kuumenevat ilmastonmuutoksen myötä enemmän kuin talvet.
Espanjaa ympäröivän merialueen pintaveden keskilämpötila oli vuonna 2020 0,5 °C tavallista korkeampi ja toiseksi korkein koskaan. Merenpinnan kohoaminen saattaa tehdä Espanjan myrskyistä ja rantojen aalloista vaarallisempia. Etenkin Pohjois-Espanjan alueella myrskyt saattavat lisääntyä. Rannikon eroosio saattaa myös lisääntyä, mikä oli nähtävissä Pohjois-Espanjassa jo vuonna 2019. Eroosio vaikuttaisi rannikon rakennuksiin ja turismiin.
Tutkijat odottavat, että Espanjan sademäärä vähenee samaan aikaan kuin lämpötila kohoaa. Se saattaa johtaa aavikoitumiseen laajoilla alueilla maata ja maatalouden vaikeutumiseen. Kuivuus vaikuttanee etenkin Etelä-Espanjaan, joskin vuonna 2022 jopa 75 % Espanjasta oli vaarassa aavikoitua. Maatalouden vaikeutuminen pienentäisi Espanjan bruttokansantuotetta.
Aiheesta muualla

Climate Change Overview, Country Summary : Spain Climate Change Knowledge Portal. World Bank Group. (englanniksi)
Interlingue

Interlinguen kehittäjiä vuonna 1927: Hanns Hörbiger, Johann Robert Hörbiger, Engelbert Pigal ja Edgar von Wahl.
Interlingue (alkujaan occidental) on keinotekoinen kieli, jonka loi baltiansaksalainen entinen esperantisti Edgar von Wahl (1867–1948) päämääränään luonnollisen kielen kaltainen kieli. Interlingue oli ensimmäinen naturalistinen keinotekoinen kieli. Luonnollisia piirteitä interlinguessa ovat muun muassa moniarvoiset kirjaimet, synonyymit, homonyymit ja erinäiset muut epäsäännöllisyydet.
Interlingue perustuu länsimaisiin (erityisesti romaanisiin) kieliin, mihin sen alkuperäinen nimi occidental viittaa (latinan sanasta occidens, ’länsi’). Interlingueta itseään on luonnehdittu melkein aidoksi romaaniseksi kieleksi. Silti keinotekoiset elementit ovat siinä selvästi läsnä.
Keinotekoiset kielet
afrihili
babm
basic english
borduuri
budinos
dothraki
dunia
ekspreso
esperanto
esperanto II
europanto
fasala
gestuno
glosa
hutt
ido
interlingua
interlingue
interslaavi
ithkuil
klingon
kotava
latino sine flexione
lingua franca nova
loglan
lojban
loxian
mondlango
neo
novial
pandunia
quenya
sindar
slovio
solresol
sona
syldaavi
talossa
toki pona
uuskieli
volapük
kansainvälinen apukieli
taidekieli
suunnitelmakieli
luettelo keinotekoisista kielistä
Jalmari Kalmari

| Jalmari Kalmari |
| --- | --- |

Luoja(t):  Stephen Hillenburg
Näyttelijä(t):  Rodger Bumpass, Jason Maybaum (nuorena) Suomeksi: Pauli Virta (Paavo Pesusieni - elokuva) Antti Pääkkönen (kaudet 1-7, Paavo Pesusieni kuivalla maalla, Paavo Pesusieni vapaalla jalalla) Jay Kortehisto (7. kaudesta eteenpäin, Korallileiri: Paavon lapsuusvuodet)
Ensi- esiintyminen:  Paavo Pesusieni -televisiosarjan jakso Ravintola-apulainen
Henkilötiedot
Status:  Aktiivinen
Ammatti:  Myyjä Ravunkuoressa
Sukupuoli:  Mies
Asuinpaikka:  Tangala
Suhteet
Vanhemmat:  Äiti
Tutut:  Paavo Pesusieni Patrik Tähtönen Einari Rapu Hjalmar Von Kalmar (arkkivihollinen) Sulevi Plankton Kari Etana Santa-Sanna Helmi Rapu
Infobox OKNimi-testi OK: 
Jalmari Kalmari (Paavo Pesusieni – elokuvassa Kalmari-Jalmari, engl. Squidward Tentacles) on Paavo Pesusienessä esiintyvä hahmo, joka on nimestään huolimatta tursas. Hän pitää baletista, maalaamisesta ja rentoutumisesta. Jalmari on töissä Ravunkuoressa Paavon kanssa, eikä ole tyytyväinen työhönsä. Vapaa-ajallaan hän soittaa klarinettia ja maalaa tauluja itsestään ja omistaa kaiken kaikkiaan 492 omakuvaa, mukaan lukien matto ja veistos. Jalmari on omasta mielestään todella hyvä muun muassa soittamaan klarinettia, maalaamaan ja tanssimaan, vaikka on oikeasti huono. Hän on hyvin huono-onninen ja haluaisi parempiin töihin ja muuttamaan pois usein Jalmarin kotirauhaa rikkovien Paavon ja Patrikin naapurista. Paavo ja Patrik pitävät Jalmaria ystävänään, mutta Jalmari ei siedä heitä. Jalmarilla on myös arkkivihollinen, Hjalmar Von Kalmar, Jalmarin kiusaaja kouluajoilta, joka on nykyään hyvin rikas ja kuuluisa.
Isäntämaa

| --- | --- |

: Wikipediassa ei ole artikkelia otsikolla Isäntämaa, koska aiheesta ei voi kirjoittaa kuin sanakirjamääritelmän verran. Katso isäntämaa kuitenkin Wikisanakirjasta, vapaasta sanakirjasta.
Iibikset

| Iibikset |
| --- | --- |
 Australianpyhäiibis (Threskiornis molucca)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Iibikset Threskiornithidae  Richmond, 1917
Katso myös
   Iibikset Wikispeciesissä   Iibikset Commonsissa 
Infobox OKNimi-testi OK: 
Iibikset (Threskiornithidae) on pelikaanilintujen heimo. Suomen luonnossa tavattuja iibislajeja ovat kapustahaikara ja pronssi-iibis. Iibiksiä tavataan joka puolella maailmaa, lukuun ottamatta Antarktista ja Arktista, kuitenkin eniten trooppisella alueella. Iibiksillä on melko pitkä kaula ja pitkät koivet. Niiden nokka on pitkä ja litteä.
Taksonomia

Iibikset on monien muiden pitkäjalkaisten ja -nokkaisten kosteikoilla elävien lintujen tapaan sijoitettu perinteisesti haikaralintujen (Ciconiiformes) lahkoon. DNAn tutkimukset ovat kuitenkin osoittaneet etteivät nämä linnut ole kovin läheistä sukua toisilleen, joten iibikset sijoitetaan nykyään pelikaanilintuihin (Pelecaniformes). Haikarat ovat ilmeisesti iibisten sisarryhmä, ja nämä kaksi heimoa luokitellaan toisinaan omiin lahkoihinsa; Ardeiformes. Tämä ei kuitenkaan ole saanut yleistä tukea.
On ollut tavallista että iibikset on sijoitettu alaheimoon Threskiornithinae ja kapustahaikarat Plataleinaeen. Mitokondriaalisen DNA:n analyysit viittaavat kuitenkin siihen, että Vanhan Maailman iibikset, erityisesti suvun Threskiornis, ovat lähempää sukua kapustahaikaroille kuin Uuden Maailman iibiksille, joten Plataleinae ei enää ole pätevä. Kapustahaikarat muodostavat kuitenkin monofyleettisen ryhmän, mutta Threskiornithinaen sisällä (yhdessä koko maailman iibisten kanssa). Threskiornithinae voi myös osoittautua parafyleettiseksi. Iibikset jotka ovat endeemisiä Uudella Maailmalla muodostavat selvän kladin, joka selvästi erottaa nämä linnut muista iibiksistä ja kapustahaikaroista. Nämä on erotettu alaheimoon Eudociminae iibisten luokittelussa, mutta alaheimolla ei tällä hetkellä ole yleistä kannatusta.
Taksonomia > Suvut ja lajit

Iibisten heimoon kuuluvat suvut ja lajit BirdLife Suomen käyttämän luokittelun mukaan.
pyhäiibikset Threskiornis
pyhäiibis Threskiornis aethiopicus
aasianpyhäiibis Threskiornis melanocephalus
australianpyhäiibis Threskiornis molucca
madagaskarinpyhäiibis Threskiornis bernieri
poutaiibis Threskiornis spinicollis
aasianiibikset Pseudibis
intianiibis Pseudibis papillosa
sininiskaiibis Pseudibis davisoni
jätti-iibis Pseudibis gigantea
kaljuiibikset Geronticus
töyhtöiibis Geronticus eremita
kaljuiibis Geronticus calvus
Nipponia
japaniniibis Nipponia nippon
oliivi-iibikset Bostrychia
oliivi-iibis Bostrychia olivacea
sãotoméniibis Bostrychia bocagei
täpläiibis Bostrychia rara
hadadaiibis Bostrychia hagedash
helttaiibis Bostrychia carunculata
eteläamerikaniibikset Theristicus
harmaaiibis Theristicus caerulescens
eteläamerikaniibis Theristicus caudatus
andieniibis Theristicus melanopis
Cercibis
suippopyrstöiibis Cercibis oxycerca
Mesembrinibis
viheriibis Mesembrinibis cayennensis
Phimosus
kuiskaajaiibis Phimosus infuscatus
kaunoiibikset Eudocimus
valkoiibis Eudocimus albus
rubiini-iibis Eudocimus ruber
pronssi-iibikset Plegadis
pronssi-iibis Plegadis falcinellus
amerikanpronssi-iibis Plegadis chihi
punaniibis Plegadis ridgwayi
Lophotibis
madagaskariniibis Lophotibis cristata
kapustahaikarat Platalea
kapustahaikara Platalea leucorodia
pikkukapustahaikara Platalea minor
afrikankapustahaikara Platalea alba
australiankapustahaikara Platalea regia
keltakapustahaikara Platalea flavipes
ruusukapustahaikara Platalea ajaja
Taksonomia > Fylogenia

Vasarapäähaikaran asema luokittelussa on ollut epävarma, ja se on tavallisesti sijoitettu omaan heimoonsa, mutta AOU lukee sen pelikaanien heimoon. HBW Alive sijoittaa sen kuitenkin omaan heimoonsa, mitä kladogrammi alla myös kuvastaa.
Aiheesta muualla

ITIS: Threskiornithidae (englanniksi)
Isotokko

| Isotokko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Tokot Gobius
Laji::  cobitis
Kaksiosainen nimi
 Gobius cobitis  Pallas, 1814 
Infobox OKNimi-testi OK: 
Isotokko (Gobius cobitis) on tokkojen heimoon (Gobiidae) kuuluva ahvenkalalaji.
Ulkonäkö ja koko

Isotokko voi kasvaa 25 cm pituiseksi. Sen silmät ovat pienet ja kaukana toisistaan. Pohjaväri on vihertävä harmaanruskea, ja siinä on mustia ja harmaita pilkkuja. Keskiviivalla ja sen alapuolella on tummia läikkiä. Selkä-, pyrstö- ja peräevän reuna on vaaleanharmaa.
Elinympäristö ja levinneisyys

Isotokko elää 10–35 metrin syvyydessä merivesissä. Lajia tavataan ainakin Välimeressä, Mustassameressä ja itäisellä Atlantilla suurin piirtein Välimeren korkeudella.
Isänpäivä (täsmennyssivu)

Isänpäivä voi tarkoittaa seuraavia:
isänpäivä, isien kunniaksi ja muistoksi vietettävä juhlapäivä
Isänpäivä, myös nimellä Yllätysisät (Fathers’ Day), Ivan Reitmanin ohjaama yhdysvaltalainen elokuva vuodelta 1997
Isänpäivä, Teflon Brothers -yhtyeen albumi vuodelta 2014.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Isänpäivä”, voi hakea sivunnimihaulla, laajalla sivunnimihaulla tai tekstihaulla.
Islannin maatalousyliopisto

Islannin maatalousyliopisto (isl. Landbúnaðarháskóli Íslands, engl. Agricultural University of Iceland eli AUI) on Islannissa toimiva yliopisto, joka tarjoaa opetusta ja tuottaa tutkimusta maatalous- ja ympäristötieteiden aloilla. Yliopisto sijaitsee Hvanneyrissa, läntisessä Islannissa, ja siellä on noin 300 opiskelijaa.
Islannin maatalousyliopisto on perustettu 1. tammikuuta 2005. Se on jaettu kahteen tiedekuntaan: maa- ja eläinresurssien tiedekuntaan sekä ympäristötieteiden tiedekuntaan, joiden lisäksi yliopistoon kuuluu ammatillisten ohjelmien ja elinikäisen oppimisen laitos. Islannin maatalousyliopisto on yksi Arktinen yliopisto -yhteistyöverkoston (UArctic) jäsenyliopistoista.
Jani Salo

Jani Salo (s. 1974) on suomalainen uransa lopettanut mäkihyppääjä.
Salo kuului Suomen joukkueeseen, joka voitti joukkuekilpailun nuorten maailmanmestaruuden Vuokatissa 1992. Joukkueessa hyppäsivät lisäksi Olli Happonen, Toni Nieminen ja Janne Väätäinen. Henkilökohtaisessa kilpailussa hän sijoittui 14:nneksi.
Salo kilpaili Suomessa järjestetyissä maailmancupin osakilpailussa vuosina 1992–1998. Ainoat maailmancupin pisteensä hän sai oltuaan 22:s Lahden suurmäen kilpailussa tammikuussa 1995. Kyseisen kauden maailmancupin kokonaiskilpailussa hän sijoittui 82:nneksi. Hän oli toinen Continental Cupin osakilpailussa Ishpemingissä maaliskuussa 1999.
Isle of Wightin lippu

Isle of Wightin lippu
Isle of Wightin neuvoston lippu
Rebel Green -lippu.
Isle of Wightin lippu otettiin käyttöön tammikuussa 2009. Lippu muodostuu valkoisesta timantista, joka leijuu aaltojen yllä. Timantti kuvaa Isle of Wightin saarta ja sen yläosassa oleva lovi kuvaa saaren suurinta jokea Medinaa.
Historia

Aiemmin Isle of Wightilla käytettiin trikoloria, joka koostui keskellä olevasta paksusta valkoisesta osiosta ja kahdesta ohuemmasta vihreästä osiosta. Tämän lipun käyttäjät käyttävät siitä nimeä 'rebel green'.
Vuonna 2007 perustettiin Isle of Wightin lippua käsittelevä komitea, jonka tehtävä oli luoda saarelle lippu. Lippukomitea perusti yleisen kilpailun, jossa asukkaat saivat lähettää komitealle lippuehdotuksia. Kilpailuun osallistui yli 350 henkilöä. Neljä lippua valittiin yleiseen äänestykseen. John Graneyn suunnittelema lippu voitti äänestykseen ja se otettiin virallisesti käyttöön 9. tammikuuta 2009.
Ivatsevitšy

| Ivatsevitšy (Івацэвічы, Ивацевичи) |
| --- | --- |
 vaakuna
 Ivatsevitšy
 Koordinaatit: 52°42′28″N, 25°20′33″E 
Valtio:   Valko-Venäjä
Alue:  Brestin alue
Perustettu:  1519 (maininta)
Korkeus:  140–170 m
Väkiluku (10/2009):  22 958
Aikavyöhyke:  UTC+3
 
 ivacevichi-en.brest-region.by/index.html 
Infobox OKVirheellinen NIMI-arvo: 
Ivatsevitšy (valkoven.  Івацэвічы, ven.  Ивацевичи, Ivatsevitši, puol. Iwacewicze, liett. Ivacevičai) on kaupunki ja hallinnollinen piiri Brestin alueella Valko-Venäjän lounaisosissa.  Vuoden 2009 väestönlaskennan mukaan kaupungin asukasluku oli 22 958. Koko hallintopiirin asukasluku (59 906) sisältsi Ivatsevitšyn kaupungin ja sitä ympäröivän maaseudun ohella myös piirissä sijaitsevan Kosavan pikkukaupungin (2 029 asukasta) ja Tseljah'anyn kaupunkityyppisen taajaman (4 198 asukasta).
Kaupunkiin johtavista liikenneväylistä tärkeimpiin kuuluvat Minskiin (194 km) vievä ja kaupungin eteläpuolelta kiertävä Varsova-Brest-Kobryn-Ivatsevitšy-Baranavitšy-Minsk-Orša-Moskova-moottoritie M1 (eurooppatie E30), sekä samansuuntainen, kaupungin kautta kulkeva kantatie (P2). Valtakunnan päärata kulkee kutakuinkin samaa reittiä tarjoten Ivatsevitšyn rautatieasemalta sujuvan joukkoliikenneyhteyden useisiin suuriin kaupunkeihin. Lähimmät suuremmat kaupungit ovat Brest (maanteitse 138 km) ja Kobryn (85 km) lounaassa, Pinsk (95km) etelässä ja Baranavitšy (69 km)  koillisessa ja Slonim (59 km) pohjoisessa.